**รายงานการประชุมคณะกรรมการตามระบบบัญชาการเหตุการณ์ภาวะฉุกเฉินทางสาธารณสุข**

**(Emergency Operation Center:EOC)**

**สำนักงานสาธารณสุขจังหวัดเพชรบูรณ์**

**ครั้งที่ 4/๒๕๖๓**

**วันที่ 15 เมษายน ๒๕๖๓ เวลา 10.30 น.**

**ณ ห้องประชุมพ่อขุนผาเมือง ชั้น ๖ สำนักงานสาธารณสุขจังหวัดเพชรบูรณ์**

------------------------------------------------

**ผู้มาประชุม**

1. นายแพทย์ชัยวัฒน์ ทองไหม นายแพทย์สาธารณสุขจังหวัดเพชรบูรณ์
2. นายแพทย์กมล กัญญษประสิทธิ์ รองนายแพทย์สาธารณสุขจังหวัดเพชรบูรณ์ ด้านเวชกรรมป้องกัน
3. นางพรรณพิศ วิทยถาวรวงศ์ รองนายแพทย์สาธารณสุขจังหวัดเพชรบูรณ์ ด้านส่งเสริมพัฒนา
4. ทพญ.มณฑกานต์ สีหะวงค์ รองนายแพทย์สาธารณสุขจังหวัดเพชรบูรณ์ ด้านทันตสาธารณสุข
5. นายสุรศักดิ์ มีวันเนือง รองนายแพทย์สาธารณสุขจังหวัดเพชรบูรณ์ ด้านบริหารจัดการทั่วไป
6. นางบุษยา จันทรสุกรี หัวหน้ากลุ่มงานพัฒนายุทธศาสตร์สาธารณสุข
7. นางพยอมเพชรบูรณิน หัวหน้ากลุ่มงานคุ้มครองผู้บริโภคฯ
8. นางสาวนภาพร พิมพ์สิงห์ หัวหน้ากลุ่มงานโรคไม่ติดต่อฯ
9. นางดุษฎี พงษ์พิทัก หัวหน้ากลุ่มงานประกันสุขภาพ
10. นางสุภาวดี ธรรมโกศล หัวหน้ากลุ่มงานแพทย์แผนไทย
11. นายพชร มาเทียน หัวหน้ากลุ่มงานนิติการ
12. นางชลิตดา อุดมรักษาสกุล หัวหน้ากลุ่มงานทรัพยากรบุคคล
13. นายศิริศักดิ์ จันทร์ดี หัวหน้ากลุ่มงานอนามัยสิ่งแวดล้อม
14. นายณัฐศิษย์ พรหมเมือง หัวหน้ากลุ่มงานควบคุมรคติดต่อ
15. นางสาวอ่อนตา แก้วเทศ นักวิชาการสาธารณสุขชำนาญการ
16. นางจินตนา จิตนุ่ม นักวิชาการสาธารณสุขชำนาญการ
17. นางพิมพรรณ สุขเสถียร นักวิชาการสาธารณสุขชำนาญการ
18. นางศุภพิชญ์ ไสยาทา นักวิชาการสาธารณสุขชำนาญการ
19. นางศณิชชญา คนมาก นักวิชาการสาธารณสุขชำนาญการ
20. นางศรัญญา งามนิมิตร พยาบาลวิชาชีพชำนาญการ
21. นางชื่นฤดี รบชนะ นักวิชาการสาธารณสุขชำนาญการ
22. นายพงศกร มากมี นักวิชาการสาธารณสุขชำนาญการ
23. นายวินัย แป้นวงษา จพ.สาธารณสุขชำนาญงาน
24. นายนาวี นุชชม นักจัดการงานทั่วไปชำนาญการ
25. นายอิทธิพล มหาเดช นักวิชาการสาธารณสุขชำนาญการ
26. นายธรนิศวร์ บุญแข็ง นักวิชาการสาธารณสุขชำนาญการ
27. นางสาวกรรณิกา สหเมธาพัฒน์ นักวิชาการสาธารณสุขชำนาญการ
28. นางรัตนา ฟักน้อย พยาบาลวิชาชีพชำนาญการ
29. นางศิริวรรณ พลกลาง นักวิชาการสาธารณสุขชำนาญการ
30. นายประจวบ เอี่ยมป้อ นักวิชาการสาธารณสุขชำนาญการ
31. นายจิโรจน์ ใจยอง นักวิชาการสาธารณสุขชำนาญการ
32. นางสาวธิวาพร จันทร์ขาว นักวิชาการสาธารณสุขชำนาญการ
33. นางจีราพร แจ่มปัญญา นักวิชาการสาธารณสุขชำนาญการ
34. นางสาวรัศมน บำรุงผล พยาบาลวิชาชีพชำนาญการ
35. นายนิกรม หาญยากรณ์ นักวิชาการสาธารณสุขปฏิบัติการ
36. นางมธุรส ทับแย้ม นักวิชาการสาธารณสุขปฏิบัติการ
37. นางหนูพิศ บุญสุวรรณ จพ.เภสัชกรรมชำนาญงาน
38. นางสมาน คำมา นักจัดการงานทั่วไป
39. นางสาวรสสุคนธ์ ตาคะ นักวิชาการสาธารณสุข
40. นายวัชระ สังกรณี นักวิเคราะห์นโยบายและแผน
41. นายธนดล ยศเทศ นักวิเคราะห์นโยบายและแผน
42. นายสิทธิพร เข็มราช นักวิชาการสาธารณสุข
43. นายศิวณัฐ เรือนติ๊บ นักวิชาการสาธารณสุข
44. นางจรี คงอยู่ นักทรัพยากรบุคคลชำนาญการ
45. นางบุษราคัม โพธฺนนท์คำสี นักวิชาการสาธารณสุขชำนาญการ
46. นางทิพวัลย์ หอมหวน นักทรัพยากรบุคคล
47. นายวิไชยัน สีหะวงษ์ นักทรัพยากรบุคคลชำนาญการ
48. นายอดิศร วรฉายสมบัติ นักวิชาการสาธารณสุขชำนาญการ
49. นายกัมปนาท รูปขาว นักวิชาการสาธารณสุขปฏิบัติการ
50. นายธนดล ยศเทศ นักวิเคราะห์นโยบายและแผน
51. นายวสันต์ พลพระราม เจ้าพนักงานโสตทัศนะศึกษาชำนาญงาน
52. นางสาววรรรฤดี เมืองอินทร์ นักวิชาการสาธารณสุขชำนาญการ
53. นายศุภชัย ทักษิณ นักวิชาการสาธารณสุข
54. นายวุฒินันท์ ทัพทวี นักวิชาการคอมพิวเตอร์
55. นางสาววลี คำมี นักวิชาการสาธารณสุข
56. นางสาวเพชรนัน ตระกูลพานิช นักวิชาการสาธารณสุข
57. มนัสนันท์ เอี่ยมศรี เจ้าพนักงานสาธารณสุขชำนาญงาน
58. นางไพลิน สีสัตย์ซื่อ พยาบาลวิชาชีพชำนาญการ
59. นายศิริชัย แก้วพวงคำ เจ้าพนักงานสาธารณสุขชำนาญงาน
60. นางยศวดี บุญแจ้ง เจ้าพนักงานสาธารณสุขชำนาญงาน
61. นายสรวิศ ลำทา นักวิชาการคอมพิวเตอร์
62. นายจิรพงศ์ อินทปาสาณ นิติกร
63. นางสาวขจีรัตน์ ศรีดี นิติกร
64. นางสาวอรัญญา ภูชมชื่น นักทรัพยากรบุคคล
65. นางรจนาพร วัฒนสุข นักวิชาการสาธารณสุข
66. นางปภาภัสสร์ วงษ์ทำมา นักวิเคราะห์นโยบายและแผน
67. นางสาวรวิสรา คำยันต์ นักวิชาการสาธารณสุขชำนาญการ

**ผู้ไม่มาประชุม**

1. นายชาติชาย สมวานิช หัวหน้ากลุ่มงานตรวจสอบภายใน
2. นางมยุรา ศิริวัฒน์ หัวหน้ากลุ่มงานส่งเสริมสุขภาพ
3. นายสมนึก ธีระภัทรานนท์ หัวหน้ากลุ่มงานพัฒนาคุณภาพและรูปแบบริการ
4. นางสาวขวัญดาว ตรีศูนย์ พยาบาลวิชาชีพชำนาญการ
5. นางประภาพร สมวานิช พยาบาลวิชาชีพชำนาญการ
6. นายณัฐภัทร ซอนจำปา เภสัชกรปฏิบัติการ
7. นางศันสนีย์ แก้วพวงคำ นักวิชาการสาธารณสุขปฏิบัติการ
8. นางสาวสุภาพร ทองแฉล้ม นักวิชาการสาธารณสุข
9. นางสาววาสนา กิ่งรัก นักวิเคราะห์นโยบายและแผน
10. นางนริศรา ชัยสุวิรัตน์ พยาบาลวิชาชีพ โรงพยาบาลเพชรบูรณ์
11. นายปกรณ์ เกียรติวุฒิอมร นักวิชาการสาธารณสุขชำนาญการ
12. นางณัฐสินี จันสอน นักวิชาการสาธารณสุข
13. นางสาวกันต์กนก แพงหลวง เภสัชกรปฏิบัติการ
14. นายณัฐดนัย ปิตุจาตุรนต์ เภสัชกรปฏิบัติการ
15. นางสาววรชยา กันต์โฉม เภสัชกรชำนาญการ
16. นางณฐกร สินทา เจ้าพนักงานสาธารณสุขชำนาญงาน
17. นางสาวกานติมา ศรีสมศักดิ์ เจ้าพนักงานสาธารณสุขชำนาญงาน
18. นางสาวกิ่งแก้ว กิ่งกันยา เจ้าพนักงานธุรการปฏิบัติงาน
19. นางสาวจิตรดา ตี๋จ๋อย นักวิชาการสาธารณสุข
20. นายภาสวีร์ ปานนูนเจ้าพนักงานธุรการ
21. นางชูศรี บรรเทา นักวิชาการเงินและบัญชีชำนาญการ
22. นางกิ่งแก้ว คลังเกษม เจ้าพนักงานการเงินชำนาญงาน
23. นางสาวมลจันทร์ บุดดา พนักงานช่วยเหลือคนไข้ ส1
24. นายขรรชัย สุวรรรชาติ พยาบาลวิชาชีพชำนาญการ
25. นางสาวรสคนธ์ ตาคะ นักวิชาการสาธารณสุข
26. นางสาวกมลชรัตน์ รักก้อน นักวิชาการสาธารณสุข
27. นางสาวภัทราพรรณ หนูพา นักทรัพยากรบุคคล
28. นางมรกต แสน้ำเงิน นักทรัพยากรบุคคล
29. นางสาวอรนิตย์ แก่นนาค นักวิชาการสาธารณสุข
30. นางสายฝน เพชรสิม เจ้าพนักงานสาธารณสุขชำนาญงาน
31. นางสาวรวินอร ธานินทร์ นักวิเคราะห์นโยบายและแผน
32. นายธีรพงษ์ เพชรบูระณิน นายช่างเทคนิค

**ผู้เข้าร่วมประชุม**

1. นายพรชัย สุวรรณชาติ พยาบาลวิชาชีพชำนาญการ
2. นางสาวจันทิมา อยู่กองสังข์ นักวิชาการสาธารณสุขปฏิบัติการ

**เริ่มประชุม เวลา 10.30 น.**

**ระเบียบวาระที่ ๑** **เรื่องประธานแจ้งให้ที่ประชุมทราบ**

 1.1 นายแพทย์สาธารณสุขจังหวัด แจ้งในที่ประชุม พระราชกำหนดการบริหารราชการ ในสถานการณ์ฉุกเฉิน มอบอำนาจผู้ว่าราชการจังหวัดเป็นผู้ใช้อำนาจตาม พรก.ฉบับดังกล่าว โดยมาตรการและคำขอความร่วมมือต่างๆให้มีผลถึงวันที่ 30 เมษายน 2563 ไว้ก่อน โดยในสำนักงานสาธารณสุขจังหวัดเพชรบูรณ์มีมาตรการให้กลุ่มเสี่ยงต่างๆ ปฏิบัติงานที่บ้าน ซึ่งมีผู้ปฏิบัติงานที่บ้านรวม 2 ราย และแนะนำให้เจ้าหน้าที่ทุกท่านติดตามข่าวสารที่เกี่ยวข้องกับโรคติดเชื้อไวรัสโคโรนา 2019 (COVID – 19) อยู่เสมอ

 **มติ**ที่ประชุม **รับทราบ**

1.2 หัวหน้ากลุ่มงานควบคุมโรคติดต่อ แจ้งสถานการณ์การระบาดโรคติดเชื้อไวรัส โคโรนา 2019 (COVID – 19) ณ วันที่ 15 เมษายน 2563 พบผู้ป่วยทั่วโลกทั้งหมด 1,979,477 ราย ตาย 126,539 ราย อัตราป่วยตาย 6.4 % โดยพบผู้ป่วยสูงสุดในประเทศสหรัฐอเมริกา, สเปน, อิตาลี, เยอรมันและฝรั่งเศส ตามลำดับ ซึ่งประเทศไทยมีจำนวนผู้ป่วยอยู่ในอันดับ 50 ของโลก

สถานการณ์โรคติดเชื้อไวรัสโคโรนา 2019 (COVID – 19) ประเทศไทย (ข้อมูล ณ 13 เมษายน 2563) พบผู้ป่วยยืนยันสะสม 2,613 ราย ในจำนวนนี้ผู้ป่วยคนไทย 2,160 ราย และผู้ป่วยต่างชาติ453 ราย โดยรักษาหายแล้ว 1,405 ราย รักษาอยู่ใน รพ. 1,208 ราย และเสียชีวิต 41 ราย ส่วนการกระจาย ของโรคพบว่า การกระจายตามปัจจัยด้านบุคคลพบผู้ป่วยจากต่างจังหวัด มากกว่า กทม. ปัจจัยด้านเวลาพบมีผู้ป่วยสะสมคงที่และผู้ป่วยรายใหม่ลดลง และปัจจัยด้านสถานที่พบผู้ป่วยสูงสุดที่ กทม.และนนทบุรี รองลงมาคือ ภาคกลาง ภาคเหนือ ภาคใต้และภาคอีสาน ตามลำดับ

สถานการณ์โรคติดเชื้อไวรัสโคโรนา 2019 (COVID – 19)จังหวัดเพชรบูรณ์ ณ 14 เมษายน 2563 พบผู้ป่วยเข้าได้นิยาม PUI จำนวน 171 ราย ส่งตรวจยืนยันเชื้อ 171 รายไม่พบเชื้อ 167 ราย พบเชื้อ 3 ราย รอผลตรวจ 1 ราย โดยดำเนินการการเฝ้าระวังติดตามกลุ่มเสี่ยง ต่อการโรคติดเชื้อไวรัส โคโรนา 2019 (COVID – 19) จังหวัดเพชรบูรณ์ ใน 4 กลุ่มเสี่ยง ได้แก่ แรงงานที่กลับจากประเทศเสี่ยง, ชาวต่างชาติ, แรงงานที่กลับจาก กทม.ปริมณฑล และผู้สัมผัสใกล้ชิดผู้ป่วย

 **มติ**ที่ประชุม **รับทราบ**

**ระเบียบวาระที่ ๒** **เรื่องรับรองรายงานการประชุม**

 ประชุมครั้งที่ 3/2563

 **มติ**ที่ประชุม **รับรอง**

**ระเบียบวาระที่ ๓** **ติดตาม/สืบเนื่อง**

 ๓.๑ ความคืบหน้าการดำเนินงานของกลุ่มภารกิจต่างๆ ตามคำสั่งแต่งตั้งคณะกรรมการตามระบบบัญชาการเหตุการณ์ภาวะฉุกเฉินทางสาธารณสุข (Emergency Operation Center:EOC)

 3.1.1 ผู้บัญชาเหตุการณ์และรองผู้บัญชาเหตุการณ์ โดยรองนายแพทย์สาธารณสุข จังหวัดเพชรบูรณ์ ด้านส่งเสริมพัฒนา แจ้งที่ประชุมให้แต่ละกลุ่มภารกิจมีการสรุปการดำเนินงานมานำเสนอในที่ประชุม พร้อมทั้งสรุปข้อมูลที่นำเสนอ มติที่ประชุม และข้อสั่งการต่างๆ โดยรวบรวมส่งที่กลุ่มภารกิจประสานงานและเลขานุการ

 3.1.2 กลุ่มภารกิจยุทธศาสตร์และวิชาการ โดยรองนายแพทย์สาธารณสุขจังหวัดเพชรบูรณ์ ด้านเวชกรรมป้องกัน รายงานความคืบหน้าการดำเนินงานของกลุ่มภารกิจซึ่งดำเนินการตามข้อสั่งการของผู้ตรวจราชการกระทรวงสาธารณสุข เขตสุขภาพที่ 2 ประกอบด้วย

 1) คาดการณ์สถานการณ์แนวโน้มโรคติดเชื้อไวรัสโคโรนา 2019 (COVID – 19)ของจังหวัดเพชรบูรณ์ จากข้อมูลที่มีโดยมอบหมาย กลุ่มงานพัฒนายุทธศาสตร์สาธารณสุข ซึ่งจากการคาดการณ์คาดว่า ภายในเดือน เม.ย. 2563 จะมีผู้ป่วย ไม่เกิน 6 ราย

 2) จัดทำมาตรฐานการกักกันโรคในท้องถิ่น (local quarantine) ตามบริบทพื้นที่ โดยจัดมาตรฐานรายอำเภอทุกอำเภอ มีภารกิจ 4 ด้าน ได้แก่ ด้านอำนวยการและธุรการ ด้านควบคุมโรค ด้านรักษาพยาบาลและด้านสิ่งแวดล้อมสุขอนามัย

3) การดำเนินการหอผู้ป่วยรวมแยกโรค (Cohort Ward) ได้ดำเนินการเข้าไปสำรวจ เตรียมการสถานที่ดำเนินการและจะนำเสนอมาตรฐานในการประชุมครั้งต่อไป

 ด้านยุทธศาสตร์การดำเนินการ มุ่งเน้น 3 ยุทธศาสตร์ประกอบด้วย ยุทธศาสตร์ลดอัตรา การป่วย ยุทธศาสตร์ลดการแพร่ระบาด และยุทธศาสตร์การดำเนินงานเชิงรุก โดยจะมีการประชุมวางแผนในกลุ่มภารกิจต่อไป

 ข้อสั่งการจากผู้บัญชาเหตุการณ์

* กำหนดมาตรการผ่อนปรนการคัดกรองบุคคลที่จะเข้ามาภายในจังหวัด โดยผ่อนปรนเฉพาะบางพื้นที่ที่สถานการณ์ไม่รุนแรงซึ่งอิงจากข้อมูลการเกิดโรค
* กำหนดมาตรการประครองกิจการ กรณีกิจการที่ถูกสั่งปิดเนื่องจากสถานการณ์โรคติดเชื้อไวรัสโคโรนา 2019 (COVID – 19) เช่น ห้างสรรพสินค้า ร้านตัดผม ขอเปิดกิจการตามเดิม ทั้งนี้ให้ขอสนับสนุนบุคลากรจากกลุ่มงานพัฒนาคุณภาพและรูปแบบบริการ รวมทั้งกลุ่มงานอนามัยสิ่งแวดล้อมและอาชีวอนามัย ร่วมวางแผนดำเนินการ

**มติที่ประชุม** รับทราบ

 3.1.3 กลุ่มภารกิจตระหนักรู้สถานการณ์ โดยหัวหน้ากลุ่มงานควบคุมโรคติดต่อรายงานการดำเนินงานของกลุ่มภารกิจว่าได้มีการติดตามและเสนอสถานการณ์โรคติดเชื้อไวรัสโคโรนา 2019 (COVID – 19) อย่าต่อเนื่อง โดยอ้างอิงข้อมูลจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) และชี้แจงกรณีข้อมูลจำนวนผู้ป่วยมีความคาดเคลื่อนในบางครั้ง เนื่องจากมีการตัดทอนข้อมูลผู้ป่วยที่มีความซ้ำซ้อน

ข้อสั่งการจากผู้บัญชาเหตุการณ์

* ประสานข้อมูลกับกลุ่มภารกิจยุทธศาสตร์และวิชาการในประเด็นกำหนดมาตรการผ่อนปรนการคัดกรองบุคคลที่จะเข้ามาภายในจังหวัด และข้อมูลจังหวัดที่ยังมีผู้ป่วยรายใหม่
* สรุปข้อมูลผู้ที่ถูกกักกันโรค โดยประกอบด้วยผู้ป่วยมาจากพื้นที่เสี่ยงใดบ้าง จำนวนเท่าใด ทั้งนี้ให้ประสานขอข้อมูลจากหน่วยงานภายนอก เช่น สำนักงานตรวจคนเข้าเมือง หน่วยงานปกครองจังหวัด เป็นต้น

**มติที่ประชุม** รับทราบ

3.1.4 กลุ่มภารกิจด้านความปลอดภัย โดยนายปิติเกียรติ โปร่งฟ้า คณะทำงาน รายงานผลการดำเนินงานของกลุ่มภารกิจที่ดำเนินการแล้ว ดังนี้

 1) ประชุมคณะทำงานด้านความปลอดภัย โดยมีกรอบการทำงานดังนี้ วิเคราะห์อันตรายที่อาจเกิดขึ้น กำหนดอุปกรณ์ป้องกันตัวส่วนบุคคล ในการป้องกันอันตรายและควบคุมการติดเชื้อโดยรวม พร้อมทั้งประเมินความเสียหาย/อันตรายที่จะเกิดกับบุคลากรและผู้เกี่ยวข้อง และทรัพยากรทั้งหมด เพื่อให้มีการจัดระบบการเคลื่อนย้าย จัดเก็บอย่างถูกวิธี โดยกำหนดพื้นที่ปลอดภัยสำหรับคนและทรัพยากร กำหนดพื้นที่อันตราย พื้นที่จัดเก็บวัสดุอันตรายและพื้นที่ทำลายหรือชำระสิ่งปนเปื้อนให้เป็นไปตามมาตรฐาน

 2) จัดทำแนวทางการใช้อุปกรณ์ป้องกันการติดเชื้อ (Personal Protective Equipment, PPE) อ้างอิงจากแนวทางการวินิจฉัย ดูแลรักษา และการป้องกันการติดเชื้อในโรงพยาบาลของโรคติดเชื้อไวรัสโคโรนา 2019 (COVID – 19) ฉบับปรับปรุง วันที่ 7 เมษายน 2563 โดย กรมการแพทย์ ร่วมกับคณะทำงานด้านการรักษาพยาบาล กระทรวงสาธารณสุข คณะแพทย์จากมหาวิทยาลัยและสมาคมวิชาชีพต่าง ๆ

 3) เตรียมความพร้อมในการประเมินความเสี่ยงจากการดำเนินงาน ในสถานบริการสาธารณสุข เพื่อวางแผน/หาแนวทางการดำเนินงานที่ปลอดภัยของบุคลากรและผู้ที่เกี่ยวข้อง โดยควบคุม การติดเชื้อโดยรวม

**มติที่ประชุม** รับทราบ

3.1.5 กลุ่มภารกิจปฏิบัติการ ผู้บัญชาเหตุการณ์มีข้อสั่งการให้กำหนดแนวทางปฏิบัติการควบคุมการแพร่เชื้อเมื่อค้นพบผู้ป่วยเข้าเกณฑ์สอบสวนโรค (PUI)

**มติที่ประชุม** รับทราบ

3.1.6 กลุ่มภารกิจสื่อสารความเสี่ยงหัวหน้ากลุ่มงานพัฒนาคุณภาพและรูปแบบบริการ ได้รายงานกลุ่มภารกิจสื่อสารความเสี่ยงได้กำหนดบทบาทหน้าที่ ดังนี้

1) เฝ้าระวังข้อมูลข่าวสารข่าว Fake news จากสื่อต่างๆทุกช่องทาง เช่น face book คลิป Youtube line บทความ infographic โดยจัดทำกลุ่ม Line สื่อสารความเสี่ยงจังหวัดเพชรบูรณ์และเชิญคณะทำงานภารกิจสื่อสารความเสี่ยงทุกคนและผู้รับผิดชอบงานระดับอำเภอทุกแห่งเข้ากลุ่ม Line และถ้ามีข่าวที่มีความเสี่ยงและไม่เป็นความจริง ให้นำข่าวมาลงในกลุ่มLineสื่อสารความเสี่ยงจังหวัด และลงมติในการจัดการปัญหา

2) จัดทำแผนการสื่อสารความเสี่ยง โดยจัดทำแผนการสื่อสารความเสี่ยง ลงสู่ อสม.และประชาชนให้รับรู้เกี่ยวกับการป้องกันโรคติดเชื้อไวรัสโคโรนา 2019 (COVID – 19) เช่น สื่อรูปภาพ สื่อเพลง คลิป วิทยุชุมชน แผ่นพับ และสรุปความถี่ในการสื่อสารและสรุปจำนวนเรื่องของการสื่อสาร

3) จัดทำข้อมูลข่าวสาร เผยแพร่ สื่อสารสร้างความเข้าใจ โดยจัดทำข้อมูลสถานการณ์โรคติดเชื้อไวรัสโคโรนา 2019 (COVID – 19)จังหวัดเพชรบูรณ์ประจำวัน ที่ประกอบด้วยข้อมูลครบถ้วนได้แก่ ผู้ป่วยเข้าเกณฑ์สอบสวนโรค ไม่พบเชื้อ รอผล ผู้ป่วยยืนยัน รักษาหายแล้ว ยังอยู่โรงพยาบาล และกำหนดให้มีการเผยแพร่ข้อมูลประชาสัมพันธ์ในทุกช่องทางและจัดทำช่องทางการรับรู้ข่าวสาร ประชาสัมพันธ์ และให้นำคำสั่ง ประกาศ มาตรการ ข้อปฏิบัติจังหวัดเพชรบูรณ์ ลงใน Note กลุ่มLineสื่อสารความเสี่ยงจังหวัดเพชรบูรณ์

4) ประสานกับกลุ่มภารกิจต่างๆเพื่อจัดการข้อมูลที่จำเป็น โดยนำข่าวสารข้อมูล โรคติดเชื้อไวรัสโคโรนา 2019 (COVID – 19) ถ้าเกี่ยวข้องกับกลุ่มงานภารกิจต่างๆ ต้องมีการประสานรายละเอียดเพื่อให้ข้อมูลที่ถูกต้องก่อนจะเผยแพร่ข้อมูลประชาสัมพันธ์ต่อไป

5) จัดทำรายงานผลการปฏิบัติงาน โดยจัดทำข้อมูลที่เป็นปัจจุบันทุกวัน และประสานส่งข้อมูลให้ประชาสัมพันธ์จังหวัดเพชรบูรณ์ และศูนย์บริหารโควิด-19 จังหวัดเพชรบูรณ์

6) จัดรูปแบบสื่อสาร Hot line สายตรง โดยมีผู้รับผิดชอบ Hot line สายตรงในระดับจังหวัด และผู้รับผิดชอบ Hot line สายตรงในระดับอำเภอ และได้เชิญเข้ากลุ่ม Line สื่อสารความเสี่ยงจังหวัดทุกอำเภอ และสรุปการจำนวนครั้งและเรื่องที่สอบถามในสาย Hot line ทุกวัน ลงในกลุ่ม Line สื่อสารความเสี่ยงจังหวัดเพชรบูรณ์

ผู้บัญชาเหตุการณ์มีข้อสั่งการให้รวบรวมข้อมูลจำนวนครั้งที่ให้บริการ Hot line สายตรง เพื่อใช้เป็นผลงานในการดำเนินงานต่อไป

**มติที่ประชุม** รับทราบ

3.1.7 กลุ่มภารกิจสำรองเวชภัณฑ์และส่งกำลังบำรุง

3.1.7.1 กลุ่มภารกิจสำรองเวชภัณฑ์ โดยหัวหน้ากลุ่มงานคุ้มครองผู้บริโภคและเภสัชสาธารณสุข ได้สรุปจำนวนการได้รับ การเบิกจ่าย และการสำรองเวชภัณฑ์จำเป็นต่อการป้องกันและแก้ไขสถานการณ์โรคติดเชื้อไวรัสโคโรนา 2019 (COVID – 19)ดังนี้

|  |  |  |  |  |  |  |
| --- | --- | --- | --- | --- | --- | --- |
| รายการ | รับจำนวน | จ่ายให้รพ. | จ่ายให้สสอ. | จ่ายให้ อสม. | จ่ายให้อื่นๆ | คงคลัง |
| รอจัดสรร | สำรองในสสจ |
| Mask (ชิ้น) | 309,900 | 305,700 | 0 | 0 | 2,000 | 0 | 4,200 |
| PPE (Cover all) (ชุด) | 448 | 404 | 0 | 0 | 0 | 0 | 44 |
| N95 (ชิ้น) | 2,167 | 2,095 | 0 | 0 | 13 | 0 | 59 |
| ชุดกันฝน | 1,340 | 1,320 | 0 | 0 | 0 | 0 | 20 |
| faceshield (อัน) | 2,107 | 1,777 | 0 | 311 | 0 | 0 | 19 |
| ถุงมือ dispossible (คู่) | 1,100 | 1,100 | 0 | 0 | 0 | 0 | 0 |
| หมวก (ชิ้น) | 300 | 300 | 0 | 0 | 0 | 0 | 0 |
| หมวกนิรภัย (ชิ้น) | 120 | 110 | 0 | 0 | 0 | 0 | 10 |
| Shoe cover (คู่) | 350 | 320 | 0 | 0 | 0 | 0 | 30 |
| ถุงมือไนไตรท์ (คู่) | 250 | 220 | 0 | 0 | 0 | 0 | 30 |
| Alcohol gel 50 ml (หลอด)  | 1,350 | 1,100 | 0 | 0 | 0 | 0 | 250 |
| Alcohol 70% (ลิตร) สนับสนุนจากรพ.ในจังหวัด | 50 | 0 | 0 | 0 | 0 | 0 | 20 |
| Alcohol 75% จากสำนักงานสรรพสามิตร (ขวด) | 1900 | 0 | 1,650 | 0 | 0 | 0 | 250 |
| Alcohol 75% บริษัท สหยนต์เอ็นเนอร์ยี้ จำกัด (ลิตร)  | 800 | 800 | 0 | 0 | 0 | 0 | 0 |
| Alcohol 95% (ลิตร) | 5,692 | 5,495 | 0 | 0 | 0 | 0 | 197 |
| เตียงพยาบาล 3 ไก พร้อมนวมและที่ตั้งน้ำเกลือ (1 ชุด) | 1 | 1 | 0 | 0 | 0 | 0 | 0 |
| เครื่องวัดอุณหภูมิระบบอินฟาเรด (เครื่อง) | 2 | 2 | 0 | 0 | 0 | 0 | 0 |

 ผู้บัญชาการสถานการณ์ชี้แจงปริมาณเวชภัณฑ์เดิมที่มีอยู่มีความเพียงพอต่อการใช้งานและแนะนำในเรื่องอุปกรณ์ที่รับบริจาค ควรชี้แจงกับผู้บริจาคว่าควรเป็นเวชภัณฑ์ที่มีคุณภาพและมีความจำเป็น เพื่อความปลอดภัยของผู้ให้และผู้รับบริการ

3.1.7.2 กลุ่มภารกิจส่งกำลังบำรุง โดยรองนายแพทย์สาธารณสุขจังหวัดเพชรบูรณ์ ด้านบริหารจัดการทั่วไปและคณะทำงาน รายงานผลการดำเนินการของกลุ่มภารกิจ ดังนี้

1) การเตรียมการระยะที่ 1 เป็นการจัดทำข้อมูล ตามภารกิจมี 3 เรื่องได้แก่

 - เรื่องของสถานที่และสิ่งอำนวยความสะดวก ในระยะแรก ได้จัดทำข้อมูลของสถานที่คือ 1)การบริหารจัดการเตียงเพื่อรองรับผู้ป่วย ของจังหวัดเพชรบูรณ์ 2) ข้อมูล Local quanrantine ของจังหวัดเพชรบูรณ์(โดยได้ประสานข้อมูลกับกลุ่มงานพัฒนาคุณภาพรูปแบบบริการและกลุ่มงานควบคุมโรคติดต่อ) (มีเอกสารแนบ 2 แผ่น)

 - เรื่องเสบียงและอุปกรณ์ยังชีพ เช่นการจัดหาอาหาร น้ำดื่ม อุปกรณ์เครื่องอุปโภคบริโภค เป็นต้น

 - ยานพาหนะ ได้เตรียมรถทางราชการไว้ จำนวน 30 คัน

 2) การบริหารจัดการข้อมูล นำข้อมูลมาวิเคราะห์และจัดทำแผนปฏิบัติการ

 3) การซ้อมแผนบนโต๊ะเพื่อให้เกิดความเข้าใจในการปฏิบัติงานได้ชัดเจน

**มติที่ประชุม** รับทราบ

3.1.8 กลุ่มภารกิจการเงินและงบประมาณ โดยหัวหน้างานประกันสุขภาพ รายงานสรุป งบดำเนินงานเพื่อเตรียมความพร้อมป้องกันและแก้ไขปัญหาโรคอุบัติใหม่ กรณีโรคติดเชื้อไวรัสโคโรน่า ดังนี้

 1) งบประมาณจัดสรรจาก สป.งวดที่ 1 จำนวน1,135,000 บาท แบ่งเป็น 3 ส่วน

 - งบส่วนบริหารจัดการ จำนวน 247,500 บาท กลุ่มงานควบคุมโรคติดต่อ เบิกจ่าย 219,105 บาท ร้อยละ 88.53 คงเหลือ 28,395 บาท

 - งบค่าตอบแทนนอกเวลาราชการ จำนวน 300,000 บาท มอบกลุ่มงานบริหารฯ เบิกจ่ายให้อำเภอหล่มสักและอำเภอศรีเทพที่มีการตั้งด่านนอกเวลาราชการ ปัจจุบันยังไม่มีการเบิกจ่าย

 - งบส่วนการรักษาพยาบาล COVID – 19 งวดที่ 1 จำนวน 587,500 บาท โรงพยาบาลเพชรบูรณ์เป็นผู้เบิกจ่ายจากการรักษาพยาบาลผู้ป่วยฯ 2 ราย เบิกจ่ายแล้ว 587,500 บาท ร้อยละ 100

 2) งบประมาณจัดสรรจาก สป.งวดที่ 2 จำนวน 287,500 บาท จัดสรรสำหรับการรักษาพยาบาล COVID – 19 งวดที่ 2 โรงพยาบาลศรีเทพเป็นผู้เบิกจ่ายจากการรักษาพยาบาลผู้ป่วยฯ 1 ราย อยู่ระหว่างการดำเนินการเบิกจ่าย

 3) งบบริจาคจาก บสก. จำนวน 500,000 บาท ตกลงในที่ประชุมคณะกรรมการโรคติดต่อจังหวัดเพชรบูรณ์โอนเข้างบเงินบริจาค สสจ.พช. โดยใช้ระเบียบการเงินกระทรวงสาธารณสุขว่าด้วยเงินบริจาค ใช้ในการปรับปรุงโรงพยาบาลเมืองเพชร ด้านสาธารณูปโภคต่างๆ

ผู้บัญชาเหตุการณ์มีข้อสั่งการให้คณะทำงานจัดทำแนวทางการเบิกจ่ายงบประมาณดังกล่าว เพื่ออำนวยความสะดวกให้พื้นที่ดำเนินงานได้ง่ายยิ่งขึ้น

**มติที่ประชุม** รับทราบ

3.1.9 กลุ่มภารกิจกฎหมาย โดยหัวหน้ากลุ่มงานนิติการได้ชี้แจงประเด็นดังนี้

 ๑) มาตรการด้านกฎหมาย ในการควบคุม ป้องกัน การแพร่ระบาดโรคติดเชื้อไวรัสโคโรนา 2019 (COVID – 19) กลุ่มงานนิติการ ได้จัดทำคำสั่งจังหวัดเพชรบูรณ์ และประกาศคณะกรรมการโรคติดต่อจังหวัดเพชรบูรณ์ ดังนี้

 ๑.๑) คำสั่งจังหวัดเพชรบูรณ์ จำนวน ๑๓ ฉบับ อาศัยอำนาจของเจ้าพนักงานโรคติดต่อ ตามมาตรา ๓๔ และผู้ว่าราชการจังหวัดโดยมติเห็นชอบของคณะกรรมการโรคติดต่อจังหวัด ตามมาตรา ๒๒ , ๓๕ และข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน จำนวน ๑๓ ฉบับ มีผลบังคับใช้ถึงวันที่ ๓๐ เมษายน ๒๕๖๓ มาตรการสำคัญประกอบด้วย

 (๑) การปิดสถานที่เสี่ยงต่อการเกิดโรคติดต่อ/ห้ามกระทำการที่เสี่ยงต่อการแพร่กระจายโรคติดเชื้อไวรัสโคโรนา 2019 (COVID – 19)

 (๒) การคัดกรอง แยกกัก กักกัน คุมไว้สังเกตุอาการของกลุ่มเสี่ยง/กลุ่มผู้เดินทางจากพื้นที่เสี่ยง/กลุ่มที่เข้าข่ายการสอบสวนโรค

 (๓) มาตรการควบคุม ป้องกันตามหลักเกณฑ์ของกระทรวงสาธารณสุข

 (๔) การแต่งตั้งผู้ช่วยเจ้าพนักงานควบคุมโรคติดต่อ , การจัดตั้งโรงพยาบาลสนาม, การจัดตั้งศูนย์บริหารข้อมูลโรคติดเชื้อไวรัสโคโรนา จังหวัดเพชรบูรณ์

 (๕) การมอบอำนาจให้ต้นสังกัดมอบหมายบุคลากรปฏิบัติหน้าที่ผู้ช่วยเจ้าพนักงานควบคุมโรคติดต่อ

 ๑.๒) ประกาศคณะกรรมการโรคติดต่อจังหวัดเพชรบูรณ์ จำนวน ๘ ฉบับ อาศัยอำนาจตามมาตรา ๒๒ , แห่งพระราชบัญญัติโรคติดต่อ พ.ศ.๒๕๕๘ , ข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน ประกอบมติคณะกรรมการโรคติดต่อจังหวัดเพชรบูรณ์

 ๒) ตอบข้อซักถามประเด็นข้อสงสัยโทษทางกฎหมายกรณีไม่สวมหน้ากาก ในการออกจากบริเวณที่พัก และนอกเคหสถาน ชี้แจงว่าเป็นมาตรการตามคำสั่งเพื่อให้ประชาชนปฏิบัติตนในการควบคุม ป้องกันการแพร่กระจายเชื้อโรคติดเชื้อไวรัสโคโรนา 2019 (COVID – 19)ทั้งนี้การฝ่าฝืนมีโทษทางกฎหมาย ปรับไม่เกินสองหมื่นบาท อัตราค่าปรับขึ้นอยู่กับการพิจารณาของพนักงานเจ้าหน้าที่

**มติที่ประชุม** รับทราบ

3.1.10 กลุ่มภารกิจดูแลผู้ป่วย หัวหน้ากลุ่มงานพัฒนาคุณภาพและรูปแบบบริการ ได้รายงานผลการดำเนินการโดยคณะทำงานได้จัดตั้งกลุ่มไลน์เพื่อการประสานงานในกลุ่ม และได้จัดประชุมจำนวน 1 ครั้ง มีผลการดำเนินงานดังนี้

1) ประสานทีมผู้เชี่ยวชาญจากโรงพยาบาลเพชรบูรณ์และโรงพยาบาลชุมชนทุกแห่งเพื่อให้คำปรึกษาด้านการแพทย์และการป้องกันควบคุมโรคติดเชื้อในโรงพยาบาล ในรูปคณะกรรมการ ได้แก่ คณะทำงานให้คำปรึกษาในการดูแลผู้ป่วยเฉพาะทาง คณะทำงานควบคุมการติดเชื้อในสถานบริการสาธารณสุข

2) จัดระบบ Consult จังหวัดเพชรบูรณ์ กรณีโรงพยาบาลชุมชนส่งต่อผู้ป่วยมาโรงพยาบาลเพชรบูรณ์ เป็นตารางการปฏิบัติงาน รวมถึงมีทีม ICN โรงพยาบาลเพชรบูรณ์ ให้คำปรึกษา ระบบบริการจัดการในการดูแลผู้ป่วย

3) ประสานและจัดเตรียมโรงพยาบาลสนาม โดยคณะกรรมการโรคติดต่อจังหวัดเพชรบูรณ์มีมติขอใช้พื้นที่อาคารเมืองเพชรเป็นโรงพยาบาลสนามของจังหวัดเพชรบูรณ์ มีการดำเนินการในรูปคณะกรรมการจัดตั้งโรงพยาบาลสนาม (Cohort ward) จังหวัดเพชรบูรณ์ โดยมีรองผู้ว่าราชการ จังหวัดเพชรบูรณ์เป็นประธาน ได้ดำเนินการจัดประชุมครั้งที่ 1/ 2563 เมื่อวันที่ 8 เมษายน 2563 วางแผนการดำเนินงานเป็น 3 แนวทาง ได้แก่

- Structure ประกอบด้วย อาคาร ระบบสาธารณูปโภค และวัสดุครุภัณฑ์ทางการแพทย์

- Staff ประกอบด้วย ทีมบุคลากรสหวิชาชีพที่ทำหน้าที่บริการผู้ป่วย ปัจจุบันสำนักงานสาธารณสุขจังหวัดเพชรบูรณ์ร่วมกับโรงพยาบาลทุกแห่งในสังกัดได้ดำเนินการวางแผนกำลังคนในการปฏิบัติหน้าที่

- System ประกอบด้วย ระบบการดำเนินงานกำหนดเป็นระบบการดูแลผู้ป่วย การรับ ส่งต่อ การตรวจทางห้องปฏิบัติการ การจำหน่ายผู้ป่วยกลับบ้าน การบริหารจัดการเครื่องอุปโภคบริโภค การดูแลความปลอดภัย

4) ค้นหา รวบรวมแนวทางการปฏิบัติงานทุกมติในการค้นหา ดูแล รักษา ตรวจทางห้องปฏิบัติการในกลุ่มโรคติดเชื้อไวรัสโคโรนา 2019 (COVID – 19) ได้แก่ การเฝ้าระวังสอบสวนโรค และส่งต่อรักษา การเฝ้าระวังสอบ การตรวจทางห้องปฏิบัติการ และการดูแลรักษาสำหรับโรคติดเชื้อไวรัสโคโรนา 2019 (COVID – 19)

5) กำหนดมาตรการดูแลผู้ป่วย ผู้เกี่ยวข้องและประชาชนทั่วไปมาตรการด้านสุขภาพจิต โดยการเฝ้าระวังภาวะซึมเศร้า และภาวะเครียด ซึ่งมีการดำเนินการจัดให้มีการให้คำปรึกษาทางโทรศัพท์ จัดทีมMCATT ติดตามประเมินสุขภาพจิตด้วยแบบประเมินออนไลน์ รายงานผลทุกสัปดาห์ ครอบคลุมกลุ่มเป้าหมาย ประกอบด้วย บุคลากรทางการแพทย์และสาธารณสุข รวมถึงบุคลากรผู้ร่วมต้านภัยโรคติดเชื้อไวรัสโคโรนา 2019 (COVID – 19) ผู้ป่วย และPUI ประชาชนที่ถูกกักกันเพื่อสังเกตอาการ และประชาชนทั่วไป

6) สำรวจความพร้อมของห้องดูแลผู้ป่วยเฉพาะโรคติดเชื้อไวรัสโคโรนา 2019 (COVID – 19) และเครื่องช่วยหายใจ เสนอผู้บัญชาการเพื่อเตรียมการรองรับการดูแลผู้ป่วย

**มติที่ประชุม** รับทราบ

3.1.11 กลุ่มภารกิจด้านกำลังคน โดยหัวหน้ากลุ่มงานบริหารทรัพยากรบุคคล ได้รายงานกิจกรรมที่ได้ดำเนินการ ดังนี้

 1) จัดทำฐานข้อมูลกำลังคน พร้อมระบุสมรรถนะให้เป็นปัจจุบัน

 1.1) สนับข้อมูลบุคลากรให้กลุ่มภารกิจสำรองเวชภัณฑ์และส่งกำลังบำรุง

 1.2) สนับสนุนให้กลุ่มภารกิจตระหนักรู้สถานการณ์

 2) ประสานจัดทำกรมธรรม์ผู้เสี่ยงภัยให้กับบุคลากรที่ปฏิบัติในภาวะเสี่ยงทุกระดับรอบที่ 1 จำนวน 2,185 ราย รอบที่ 2 จำนวน 321 ราย รวมทั้งสิ้น 2,506 ราย

ผู้บัญชาเหตุการณ์มีข้อสั่งการให้เตรียมแบบฟอร์มสำหรับผู้ที่จะสมัครเข้าเป็นผู้ดูผู้ป่วยในโรงพยาบาลสนามของจังหวัดเพชรบูรณ์ที่กำลังเตรียมการ

**มติที่ประชุม** รับทราบ

3.1.12 กลุ่มภารกิจประสานงานและเลขานุการ โดยรองนายแพทย์สาธารณสุขจังหวัดเพชรบูรณ์ ด้านส่งเสริมพัฒนา รายงานกิจกรรมที่ดำเนินการประกอบด้วย การประชุมคณะทำงานและแบ่งหน้าที่รับผิดชอบ จัดทำทำเนียบคณะทำงานแต่ละกลุ่มภารกิจเพื่ออำนวยความสะดวกในการติดต่อประสานงานระหว่างกลุ่มภารกิจ และมอบหมายกลุ่มงานควบคุมโรคติดต่อและกลุ่มงานส่งเสริมสุขภาพสรุปผลการประชุมคณะกรรมการฯ และขอความร่วมมือทุกกลุ่มภารกิจส่งสรุปข้อมูลที่ได้นำเสนอในที่ประชุมให้ กลุ่มภารกิจประสานงานและเลขานุการเพื่อสรุปวาระการประชุมต่อไป

**มติที่ประชุม** รับทราบ

3.1.13 กลุ่มภารกิจเทคโนโลยีสื่อสาร โดยหัวหน้ากลุ่มงานพัฒนายุทธศาสตร์สาธารณสุข รายงานปัญหาการดำเนินงานประกอบด้วย

 1) อุปกรณ์รับสัญญาณมีจำนวนไม่เพียงพอ

 2) ปัญหาเสียงที่ถ่ายทอดมาห้องประชุมชั้น 6 ไม่คมชัด คณะทำงานเสนอแนะให้ประชุมร่วมกันที่ห้องประชุมชั้น 6 ผู้บัญชาการสถานการณ์แนะนำให้เข้าประชุมเท่าที่จำเป็นและถ่ายทอดกันในคณะทำงาน

**มติที่ประชุม** รับทราบ

**ระเบียบวาระที่ ๔ เรื่องเสนอเพื่อทราบและพิจารณา**

 ๔.๑ สถานที่กักกันระดับอำเภอ

1) จังหวัดเพชรบูรณ์มีสถานกักกันตามที่ภาครัฐจัดไว้ให้ทุกอำเภอ และอยู่ใน อำเภอเมืองมีจำนวน 2 แห่ง ได้แก่ กองร้อยอาสารักษาดินแดนเพชรบูรณ์รองรับผู้ป่วยได้ 30 ราย และ เอสกิโมรีสอร์ท เพชรบูรณ์ เป็นสถานที่กักกันสำรองกรณีกองร้อยอาสาฯเตียงไม่เพียงพอ

 2) บุคคลที่เดินทางมาจากต่างประเทศ ปัจจุบันต้องกักตัวไว้ในที่ภาครัฐจัดไว้ให้เท่านั้น ถ้ามีจำนวนน้อยจะกักตัวบริเวณพื้นที่ที่เดินทางเข้ามา หากมีจำนวนมากหรือมีจำนวนเตียงไม่เพียงพอจึงจะถูกส่งไปตามจังหวัดของผู้ถูกกัน

 3) เตรียมความพร้อมโรงพยาบาลสนามที่จะใช้เมื่อปริมาณเตียงของโรงพยาบาลในจังหวัดไม่เพียงพอ

**มติที่ประชุม** รับทราบ

 4.2 การขอรับบริจาคจากภาคส่วน/หน่วยงานราชการ ใช้บัญชีสำนักงานสาธารณสุขจังหวัดเพชรบูรณ์ในการรับบริจาค โดยสามารถนำใบเสร็จรับเงินลดหย่อนภาษีได้สองเท่าของจำนวนเงิน สำหรับของบริจาคขอความร่วมมือบริจาคอุปกรณ์ที่มีคุณภาพเพื่อความปลอดภัยของผู้รับบริการ

 **มติที่ประชุม** รับทราบ

 4.3 สรุปข้อมูลการสำรวจจำนวนเครื่องช่วยหายใจ พบว่ามีเครื่องใช้ได้จริง 153 เครื่อง ชำรุด 57 เครื่อง เครื่องช่วยหายใจที่ว่างสามารถใช้กับผู้ป่วยติดเชื้อ COVID – 19 จำนวน 27 เครื่อง ซึ่งอ้างอิงจากข้อมูลทางวิชาการถือว่ามีความเพียงกรณีเกิดผู้ป่วยติดเชื้อ COVID – 19 จำนวน 100 ราย และมีปริมาณเตียงเพื่อรองรับผู้ป่วยที่เพียงพอ

**มติที่ประชุม** รับทราบ

**ระเบียบวาระที่ ๕** เรื่องอื่นๆ

* ไม่มี

ปิดประชุมเวลา 12.10 น.

 ผู้จดรายงานการประชุม

 (นายกัมปนาท รูปขาว)

 นักวิชาการสาธารณสุขปฏิบัติการ

 ผู้จดรายงานการประชุม

 (นายประจวบ เอี่ยมป้อ)

 นักวิชาการสาธารณสุขชำนาญการ

 ผู้ตรวจรายงานการประชุม

 (นายพรรณพิศ วิทยาถาวรวงศ์)

 รองนายแพทย์สาธารณสุขจังหวัดเพชรบูรณ์ด้านส่งเสริมพัฒนา